อยากทราบว่าตัวนู๋ประจำเดือนขาดไป2เดือนแร้ว ช่วงเดือนแรกตรวจเองขึ้น2ขีด แต่พอขึ้นเดือนที่2นู๋ก้อไปหาเจาะเลือดเอาไห้ชัวบอกไม่ท้อง จนตอนนี้จะเขาเดือนที่3แร้วประจำเดือนก้อยังไม่มา
สวัสดีค่ะ หากได้ตรวจเลือดหาการตั้งครรภ์แล้วไม่พบการตั้งครรภ์ ก็แสดงว่าไม่ได้มีการตั้งครรภ์เกิดขึ้น ดังนั้น การที่ตรวจปัสสาวะเองล้วพบขึ้น 2 ขีด อาจเป็นรอยระเหยของปัสสาวะก็ได้ ซึ่งโดยปกติควรอ่านผลภายในไม่เกิน 5 นาทีหลังทดสอบ หากปล่อยทิ้งไว้นานเกินแล้วนำมาอ่านผล อาจเห็นเป็น 2 ขีดได้ ซึ่งเกิดจากปัสสาวะระเหยออกไปและทิ้งรอยเอาไว้นอกจากนี้ อาจเป็นไปได้ว่า เกิดการตั้งครรภ์ขึ้น แต่ตัวอ่อนไม่สามารถฝังไปยังผนังมดลูกได้ และเกิดการแท้งออกมาแต่เนิ่นๆ ซึ่งเท่ากับว่าตรวจพบการตั้งครรภ์จากปัสสาวะ แต่ต่อมาไปตรวจเลือดแล้วพบว่าไม่ได้ตั้งครรภ์ก็ได้ส่วนการที่ประจำเดือนยังไม่มา ก็อาจเกิดจากหลายๆ สาเหตุ เช่น หากเพิ่งมีการแท้งไป ประจำเดิอนก็ย่อมจะยังไม่มา หรืออาจเกิดจากการมีความเครียด ทำงานหนัก พักผ่อนน้อย อดนอน อดนอน อดอาหาร มีน้ำหนักลด หรือมีน้ำหนักเพิ่มเร็ว มีการเจ็บป่วยไม่สบาย เป็นต้นแนะนำให้รอประจำเดือนต่อไปก่อน หากประจำเดือนยังคงไม่มา แนะนำควรไปพบแพทย์เพื่อหาสาเหตุอื่นๆ เช่น การผลิตฮอร์โมนของรังไข่ผิดปกติ มีภาวะไทรอยด์ฮอร์โมนผิดปกติ มีพังผืดในมดลูก เป็นต้น